Πανελλήνια Ομοσπονδία Σωματείων Κλινικοεργαστηριακών Ειδικοτήτων (ΠΟΣΚΕ)

Χαρ. Τρικούπη 12,Ηλιούπολη Τ.Κ 16346, ΤΗΛ.210-9959181,FAX:210-9916854

Πανελλήνια Ομοσπονδία Σωματείων Ιδιωτικής Πρωτοβάθμιας Υγείας (ΠΟΣΙΠΥ)

Πανεπιστημίου 56, Αθήνα, Τ.Κ. 10678, ΤΗΛ 210.3304298

Πανελλήνιος Σύνδεσμος Ιατρικών Διαγνωστικών Κέντρων (ΠΑΣΙΔΙΚ)

Πανεπιστημίου 58, Αθήνα, Τ.Κ. 10678, ΤΗΛ 210.3306487

Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)
Τσόχα 15-17, Αθήνα, Τ.Κ. 11521, ΤΗΛ. 2106855949

Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)

Πατησίων 210, Αθήνα, Τ.Κ. 10446, ΤΗΛ. 2610639539

Αθήνα, 23/11/2024

 **Δελτίο Τύπου**

**Πτωτική η τάση του clawback και σχεδόν μηδενική αποτύπωση για τον Αύγουστο 2024**

Με αφορμή την κοινοποίηση των ποσοστών clawback του Αυγούστου 2024, διαπιστώνεται πτωτική τάση το τελευταίο δίμηνο και σχεδόν μηδενική καταγραφή τον Αύγουστο, ενώ πέρυσι τον αντίστοιχο μήνα το μεσοσταθμικό clawback ήταν 11,6%.

Το Συντονιστικό Όργανο φορέων Π.Φ.Υ. εκφράζει συγκρατημένη αισιοδοξία για την πορεία των προτάσεων και των παρεμβάσεων που συνετέλεσαν σε αυτό το αποτέλεσμα και δηλώνει ικανοποίηση καθώς τα μέτρα είσπραξης υπέρ ΕΟΠΥΥ, η εφαρμογή του μεσοσταθμικού δείκτη εξομάλυνσης και η σταδιακή εφαρμογή των θεραπευτικών και διαγνωστικών πρωτοκόλλων είναι αποτέλεσμα της μακροχρόνιας συνεργασίας του Υπουργείου Υγείας και του Συντονιστικού Οργάνου φορέων Π.Φ.Υ.
Πάγιο αίτημα μας είναι η άμεση κατάργηση του καταστροφικού μέτρου του clawback και ο εξορθολογισμός των δυσβάσταχτων καταλογισμών προς τα διαγνωστικά εργαστήρια και κλινικοεργαστηριακούς ιατρούς, οι οποίοι βρίσκονται σε καθεστώς μηδενικής ρευστότητας.

Εργαζόμαστε συστηματικά προς αυτή τη κατεύθυνση εδώ και χρόνια και θεωρούμε ότι η πτωτική τάση του clawback όπως αποτυπώνεται, μας αφήνει μία χαραμάδα ελπίδας για την επιβίωση του κλάδου.

Θα παρακολουθούμε στενά την εξέλιξη των δεικτών του clawback τους επόμενους μήνες, ώστε να υπάρχει πλήρης εκτίμηση της απόδοσης των μέτρων.
Συνεχίζουμε τις διεκδικήσεις προς όλη την πολιτική ηγεσία της χώρας και όλα τα συναρμόδια Υπουργεία για την με οποιοδήποτε τρόπο απομείωση των καταλογισμών, αύξηση της ρευστότητας του κλάδου και την κατάργηση του clawback.

****

 Ο ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ
 Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ

Ο ΠΡΟΕΔΡΟΣ ΠΑΣΙΔΙΚ                                                             Ο ΠΡΟΕΔΡΟΣ ΠΑΝΙΔΙ Ι.ΚΑΡΑΜΗΝΑΣ                                                                      Δ. ΦΑΣΙΤΣΑΣ

Η ΠΡΟΕΔΡΟΣ ΕΝΙ-ΕΟΠΥΥ

Α. ΜΑΣΤΟΡΑΚΟΥ